Document ID: 32000R1888

Κανονισμός (ΕΚ) αριθ. 1888/2000 της Επιτροπής
της 6ης Σεπτεμβρίου 2000
για τροποποίηση του κανονισμού (ΕΟΚ) αριθ. 1010/86 του Συμβουλίου για τον καθορισμό των γενικών κανόνων που εφαρμόζονται στην επιστροφή στην παραγωγή για ορισμένα προϊόντα του τομέα της ζάχαρης που χρησιμοποιούνται στη χημική βιομηχανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2038/1999 του Συμβουλίου, της 13ης Σεπτεμβρίου 1999, για την κοινή οργάνωση αγοράς στον τομέα της ζάχαρης(1), όπως τροποποιήθηκε από τον κανονισμό (ΕΚ) αριθ. 1527/2000 της Επιτροπής(2),
τον κανονισμό (ΕΟΚ) αριθ. 1010/86 του Συμβουλίου, της 25ης Μαρτίου 1986, για τον καθορισμό των γενικών κανόνων που εφαρμόζονται στην επιστροφή στην παραγωγή για ορισμένα προϊόντα του τομέα της ζάχαρης που χρησιμοποιούνται στη χημική βιομηχανία(3), όπως τροποποιήθηκε τελευταία από τον κανονισμό (ΕΚ) αριθ. 2074/98 της Επιτροπής(4), και, ιδίως το άρθρο 4α παράγραφος 1α,
Εκτιμώντας τα ακόλουθα:
(1) Με τον κανονισμό (ΕΚ) αριθ. 2074/98 το εφάπαξ ποσό που αναφέρεται στο άρθρο 4α παράγραφος 1α του κανονισμού (ΕΟΚ) αριθ. 1010/86 μειώθηκε από 8,45 σε 6,45 ευρώ ανά 100 χιλιόγραμμα λευκής ζάχαρης, για μια δοκιμαστική περίοδο δύο χρόνων.
(2) Η κτηθείσα πείρα από την εφαρμογή αυτής της μείωσης έδειξε θετικά συνέπειες επί της λειτουργίας του καθεστώτος των επιστροφών στην παραγωγή. Οι συνέπειες αυτές πρέπει ωστόσο να μελετηθούν στη διάρκεια συμπληρωματικής περιόδου πριν καταστεί δυνατόν να εξαχθούν οριστικά συμπεράσματα. Ως εκ τούτου, θα πρέπει να παραταθεί η εφαρμογή της μείωσης για μια συμπληρωματική περίοδο εννέα μηνών έως το τέλος του σημερινού καθεστώτος ποσοστώσεων στον τομέα της ζάχαρης.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4α του κανονισμού (ΕΟΚ) αριθ. 1010/86, η παράγραφος 1β αντικαθίσταται από το ακόλουθο κείμενο:
"1β. Στη διάρκεια της περιόδου από 1ης Οκτωβρίου 1998 έως 30ής Ιουνίου 2001, το εφάπαξ ποσό που αναφέρεται στην παράγραφο 1 μειώνεται σε 6,45 ευρώ ανά 100 χιλιόγραμμα λευκής ζάχαρης."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Σεπτεμβρίου 2000.

Labels: 1
17
6